Nelson Mandela se toestand "onstabiel" by tye - Maroela Media
Die presidensie het Saterdag gesê hoewel oudpresident Nelson Mandela se toestand meestal kritiek maar stabiel is, sy toestand soms ook kritiek maar onstabiel is.
"Dokters het aangedui dat hoewel sy toestand soms onstabiel is, die voormalige president volhard en dat sy toestand geneig is om te stabiliseer weens mediese ingryping," het Mac Maharaj, woordvoerder van die presidensie, gesê. Hy sê die dokters werk hard om Mandela se gesondheid te verbeter en hom gemaklik te maak. "President Jacob Zuma doen 'n beroep op Suid-Afrikaners om voort te gaan om vir Madiba te bid en hom ten alle tye in hul gedagtes te hou." Zuma vertrek Saterdag op 'n amptelike besoek aan Maleisië. Die besoek het ten doel om maatskaplike, politieke en ekonomiese bande tussen die twee lande te versterk. Zuma sal ook tydens sy besoek 'n vredestoekenning namens Mandela ontvang van die Mahathir Global Peace Foundation. Mandela is op 8 Junie in die hospitaal opgeneem vir 'n voortdurende longkwaal.
Daar is 'n tyd om te kom en 'n tyd om te gaan. Sy tyd om te gaan is al verstreke. Voorvaders roep hard.
Zuma gaan net nuwe aas uitgooi en kyk of hulle dit gaan vat
Adoons · 6 jare gelede
Nou's hy stabiel, nou's hy onstabiel, nou's hy stabiel, nou's hy……
Adoons,kom ons raai wat is volgende ?
Ek wonder watter datum hulle ingedagte het om hom uiteindelik dood te laat verklaar. Die knaap is laaaaaankal by sy voorvaders.
Carmen · 6 jare gelede
Hoekom hulle aanhou om die wereld te vra om vir hom te bid gaan my verstand te bowe. Hou op vir die dooies bid, dit kom nie eers by die Here uit nie, veral as dit n Goddeloose mens is. Geen gebed gaan hom nou help nie Ai Ai x